Shang Palace ณ โรงแรมแชงกรี-ลา กรุงเทพฯ คือห้องอาหารจีนสไตล์กวงตุ้งที่มีเมนูหลากหลาย เพียงก้าวแรกเมื่อเข้าไปก็สัมผัสได้ถึงบรรยากาศสุดหรู ในแบบจีนโมเดิร์น ตื่นตากับแชนเดอเลียร์  (chandelier) ขนาดยักษ์สุดหรูหรา อบอุ่นกับแสงไฟสีเหลืองนวล เป็นบรรยากาศที่สุดพิเศษ เหมาะสำหรับอาหารจีนแสนอร่อยได้เป็นอย่างดี

แต่ที่พิเศษวันนี้ Shang Palace มาพร้อมกับโปรโมชั่นสุดคุ้มค่า สำหรับอาหารจีนแสนอร่อยทั้ง ติ่มซำและเป็ดปักกิ่ง กว่า 25 เมนูขายดี ของ Shang Palace กับส่วนลดถึง 50% ในมื้อกลางวัน ทุกวันจันทร์-วันศุกร์ ตั้งแต่วันนี้ จนถึง วันที่ 30 ธันวาคม 2557 (ไม่สามารถใช้ร่วมกับโปรโมชั่นอื่นๆได้ และยกเว้นในวันที่ 5 ธันวาคม 2557)
และเมื่อสั่งเป็ดปักกิ่งโดยมียอดใช้จ่าย 1,000 บาทขึ้นจะได้รับบัตรกำนัลเป็ดปักกิ่ง 1 ตัวฟรี สำหรับอาหารมื้อค่ำที่แชงพาเลซในครั้งต่อไป  บัตรกำนัลหมดเขต 31 ธันวาคม 2557 (ข้อเสนอนี้ไม่สามารถใช้ร่วมกับโปรโมชั่นอื่นๆได้ และข้อยกเว้นในวันที่ 5 ธันวาคม 2557อีกเช่นกัน)


25 เมนูขายดีของ  Shang Palace นั้นรังสรรค์ความอร่อยโดยเซฟ แชม ยุน หมิง (Chef Sham Yun Ming)เซฟชาวฮ่องกง ที่มีประสบการณ์มากมายในโรงแรมระดับ 5ดาวทั่วโลก กว่า 35 ปี วันนี้จะมาบอกเล่าความอร่อยของ 12 ใน 25 เมนูขายดี ของ Shang Palace กัน เริ่มด้วย
-   เผือกทอดไส้ทะเล (ราคา 90 บาท) ที่รวมวัตถุดิบคุณภาพจากท้องทะเลมาทำไส้ ทอดได้ฟู สีเหลืองพอดี กรอบนอก ด้านในนุ่มเข้มข้ม รสออกหวาน เข้มข้มรสเผือก แฝงด้วยกลิ่นหอมของกุ้งและเครื่องปรุง รสชาติอร่อยแผ่ซ่านกระจายทั่วทั้งปาก
-   ปอเปี๊ยะกุ้ยหลิน  (ราคา 100 บาท) ปอเปี๊ยะแท่งโต เคลือบไปด้วยงาขาว ทอดกรอบสีเหลืองทอง ด้านในมีไส้กุ้งเนื้อแน่นเต็มรสชาติ เมื่อทานจะได้ความกรอบของแป้งปอเปี๊ยะและความหอมของงา รสเค็มนุ่มนวล ทานคู่น้ำจิ้มหวาน รสชาติเข้ากันได้ดี 
-   ก๋วยเตี๋ยวหลอดปอเปี๊ยะกุ้งทอด  (ราคา140 บาท) ผสานความอร่อยของ สองแป้งในคำเดียวกัน แป้งก๋วยเตี๋ยวหลอดเหนียวนุ่ม กับความกรอบของปอเปี๊ยะทอด ในรสชาติกุ้งเต็มคำ ทานคู่กับนำ้จิ้มสูตรเฉพาะรสออกเค็มๆ หวานๆ กลิ่นหอมซีอิ๊ว รสชาติกลมกล่อมลงตัว
-   เสี่ยวหลงเปา  (ราคา 130 บาท) แป้งนุ่มๆ เสิร์ฟร้อน ไส้หมูชุ่มฉ่ำหอมเครื่องเทศ รสชาติเค็มอ่อนนุ่มนวล หรือจะทานคู่น้ำจิ้ม รสเปรี้ยวหวาน ก็อร่อยได้อีกรสชาติหนึ่ง แต่ควรทานร้อนๆ จะได้รสชาติที่อร่อยที่สุด
-   ขนมจีบหอยเชลล์ (ราคา 150 บาท) ขนมจีบคำโตโรยด้วยไข่กุ้ง เต็มรสชาติของหอยเซลล์ เนื้อแน่น เด้ง เคี้ยวอร่อย  เสิร์ฟอุ่นๆ อาจทานพร้อมพริกเซี่ยงไฮ้(ไม่เผ็ด)เพิ่มกลิ่มหอมอร่อยไปอีกแบบ
-   ฮะเก๋ากุ้ง (ราคา 120 บาท)  แป้งเหนียวนุ่ม อร่อยในรสชาติกุ้งอีกเช่นกัน ออกรสกลมกล่อมในแบบอาหารจีน โรยด้วยไข่กุ้ง ควรทานตอนเสิร์ฟใหม่ๆได้รสชาติอร่อยอย่างครบถ้วนที่สุด
-   พายหมูแดง (ราคา 90 บาท) เมนูที่ขายดีที่สุดของ Shang Palace เลยก็ว่าได้ แป้งพายหอมๆ กรอบ ด้านในมีไส้หมูแดงเข้มข้น หอมเครื่องเทศและเครื่องปรุงหลายชนิดที่เป็นสูตรเฉพาะ รสออกหวานกลมกล่อม เค็มผสมนิดๆ พอดี เป็นเมนูซิกเนเจอร์ที่ไม่ควรพลาด 
-   ซาลาเปาลาวา (ราคา 80 บาท) เนื้อแป้งนิ่มหอมใบเตย จับเบาๆ ก็ยวบตามแรงมือ ไส้ครีมลาวา หวานหอมเข้มข้นไข่แดง(ไข่เค็ม) รสชาติอร่อยแบบดั่งเดิม เป็นเมนูที่ใครหลายคนติดใจ 
-   ปวยเล้งไข่คู่ (ราคา 360 บาท) เสิร์ฟในจานโตร้อนๆ ในแบบอาหารจีน รสชาตินุ่มนวล กลมกล่อม ปวลเล้งกรอบ น้ำซุปข้น หอมสมุนไพร ทานง่าย มีทั้งไข่เค็มและไข่เยี่ยวม้า ปรุงรสชาติได้กลมกลืนกัน เป็นเมนูที่ดีต่อสุขภาพอย่างมาก
-   ซุปเสฉวนทะเล (ราคา 330 บาท) ซุปข้น สีแดงเร้าร้อน เสิร์ฟอุ่นๆ ใส่วัตถุดิบหลายชนิด ทั้ง เป่าฮื้อ เนื้อปู เห็ดหอม หน่อไม้ เต้าหู้ รสออกเค็มและเปรี้ยวนิดๆ หอมพริก แต่ไม่เผ็ด 
-   ซุปเนื้อปลาบู่ไข่เยี่ยวม้า (ราคา 350 บาท) เมื่อเปิดฝาถ้วย กลิ่นสมุนไพรก็หอมดึงดูด รสชาติเค็มพอดีๆ ได้กลิ่นขิงแต่ไม่แรงจนเกินไป ไข่เยี่ยวม้าเนื้อนิ่มจนคล้ายเยลลี่ เป็นซุปให้ความกระชุมกระชวยด้วยการปรุงแบบจีนแท้ๆ 
-   ซุปข้นมรกตเยื่อไผ่ (ราคา 220 บาท)ซุปสีเขียวมรกต ที่ทำจากผักโขม เนื้อซุปข้น ใส่เห็ดหลายอย่าง รสชาติออกเค็มบางเบา กลมกลืนกันหมด ตักทานพร้อมเห็ดและเยื่อไผ่ ได้ความกรอบ ทำให้ไม่เลี่ยนจนเกินไป เป็นซุปที่รสชาติล้ำลึก กลมกลืน และดีต่อสุขภาพอีกด้วย

ในวันสำคัญ ที่เป็นมื้ออาหารพิเศษสำคัญของครอบครัวและคนสำคัญ หรือ การเจรจาธุรกิจที่จะสร้างมิตรภาพใหม่ๆ รับรองว่า ห้องอาหาร Shang Palace จะสามารถตอบโจทย์ด้วยอาหารจีนแสนอร่อย ทั้งแบบดั่งเดิมและแปลกใหม่ ในบรรยากาศที่น่าประทับใจ และที่สำคัญราคาไม่แพงจนเกินไปอีกด้วย
 
สามารถสอบถามข้อมูลเพิ่มเติมและสำรองที่นั่งได้ที่ แผนกสำรองที่นั่งห้องอาหาร โทร. 0 2236 9952 หรือ   0 2236 7777 หรือ อีเมล restaurants.slbk@shangri-la.com  หรือเว็บไซต์ www.BangkokRiversideDining.com    